lõkkemeistrid    koogimeistrid    morn lendur ehk müts nendele, kelle emad tahavad, et kõrvu õues näha poleks    lihtsalt mänguväljakul on pildistatud    Nädalavahetus möödus nagu nädalavahetus ikka. Käidi näiteks nanade juures. Karliga tehti õunakooki ja nanadega kärsatati oksi. Pühapäeval mindi Stroomi randa mänguväljakule. Õuemängude käigus on selgunud, et Madis peab korralikult riietumist teisejärguliseks ja püherdab hea meelega maas  nagu kirpe täis koer. Erinevate loodusjõudude trotsimiseks osteti siis nädalavahetuse lõpuks ilmastikukindel lendurimüts. Sukeldugu muretult porri (ja seda järgmiseks nädalaks ilmateade ju lubas).    Muidu on Madist tabanud järjekordne iseseisvuse puhang. Selline iseseisev mees oskab ise kõike ja võib ka teisi õpetada. Näiteks riidleb ta emaga kui see millegi kohta ütleb "Ei tea!", et "Kui imine ei tea, siis tuleb mõtelda!!" Eks ta õige ole ja ega ema alati enne "Ei tea" ütlemist tõesti mõtlema ei  vaevu.  Targad poisid on võimelised ka pimesi erinevaid kehaosi tuvastama. Näiteks paneb Madis käe ema kõhule ja teab nimetada, milline "Barbi" kehaosa teda parasjagu taob. Selleks võib olla põlv, küünarnukk või munakont. Munakont on ilmselt see asi, millega tibud munakoore katki taovad?